Κωνσταντίνος Μποτόπουλος

Ο Κωνσταντίνος Μποτόπουλος (γεν. 23 Απριλίου 1962) είναι Έλληνας νομικός-δημοσιολόγος (Δρ Συνταγματικού Δικαίου) με συμμετοχή στο δημόσιο βίο (πρ. Ευρωβουλευτής) και πρώην Πρόεδρος της Επιτροπής Κεφαλαιαγοράς και συγγραφέαςΟ Κ. Μποτόπουλος στη βάση δεδομένων biblionet.gr. Γεννήθηκε και μεγάλωσε στην Αθήνα, προερχόμενος από οικογένεια νομικών. Από τις 26 Οκτωβρίου του 2011 έως τις 26 Νοεμβρίου του 2015 κατείχε τη θέση του προέδρου του Δ.Σ. της ελληνικής Επιτροπής Κεφαλαιαγοράς. Έχει διατελέσει μέλος σε Επιτροπές Συνταγματικών Υποθέσεων, Προϋπολογισμού, Ελέγχου του Προϋπολογισμού και Νομικών Θεμάτων, επικεφαλής της Επιτροπής Ανθρωπίνων Δικαιωμάτων, Μετανάστευσης και Κοινωνικής Ένταξης, μέλος του Διοικητικού Συμβουλίου του Ιδρύματος Επιμόρφωσης και εκπρόσωπος του ΠΑΣΟΚ στην Εθνική Επιτροπή Δικαιωμάτων του Ανθρώπου (Απρίλιος 2006 - Ιούνιος 2009). Μιλάει αγγλικά, γαλλικά, ιταλικά, γερμανικά και ισπανικά. Αρθρογραφεί στην εφημερίδα "ΤΑ ΝΕΑ" για θεσμικά θέματα, από το 1986, ενώ συχνά παραχωρεί συνεντεύξεις πάνω σε οικονομικά και νομικά θέματα, ενώ ασχολείται, παράλληλα, με τη Λογοτεχνία και τα σπορΤάκης Βρανάς, στο φύλλο εφημερίδας "Αθλητική Ηχώ" της 5 Οκτωβρίου του 1983: Ο Κωνσταντίνος Μποτόπουλος στη σύνθεση της ομάδας μπάσκετ του Α.Ο. Φιλοθέης σε αγώνα με το Αιγάλεω για το Κύπελλο ΕΣΚΑ.
Εγκύκλιες σπουδές
 Σχολή Μωραΐτη.
 Νομική Σχολή Πανεπιστημίου Αθηνών (1986).
 Υποτροφία Ιδρύματος Ωνάση (1986).
 Πανεπιστήμιο Paris I Sorbonne, μεταπτυχιακές σπουδές (DEA) στο Δημόσιο Δίκαιο (1987).
 Πανεπιστήμιο Paris I Sorbonne  διδακτορική διατριβή (Doctorat d’ Etat) στο Συνταγματικό Δίκαιο (1991).
Ακαδημαϊκή σταδιοδρομία
Ο Κωνσταντίνος Μποτόπουλος έχει διδάξει Ευρωπαϊκό Συγκριτικό Δίκαιο στο Πανεπιστήμιο Paris I- Sorbonne (1990 - 1991), Δημόσιο Δίκαιο στη Σχολή Αστυνομίας (1994 - 1996), σε σεμινάρια επί συνταγματικών και δημοσιοοικονομικών θεμάτων του Ιδρύματος Ευρωπαϊκού Συνταγματικού Δικαίου Θ. και Δ. Τσάτσου, στο Μεταπτυχιακό Τμήμα Ευρωπαϊκού Συνταγματικού Δικαίου του Παντείου Πανεπιστημίου (από τον Οκτώβριο του 2010 και εντεύθεν) και Δίκαιο και Νομολογία Κεφαλαιαγοράς στο Πανεπιστήμιο ALBA (από το 2013).
Επαγγελματική πορεία
Είναι δικηγόρος παρ΄ Αρείω Πάγω με ειδικότητα στο Δημόσιο και το Χρηματοπιστωτικό Δίκαιο και μέλος του Δικηγορικού Συλλόγου Αθηνών από το 1987. Διετέλεσε μέλος της Νομικής Υπηρεσίας της Τράπεζας της Ελλάδος από το 1994 ως το 2007 και από το 2010 μέχρι το Νοέμβριο του 2011.
Απασχολήθηκε επίσης, σαν ειδικός σύμβουλος στα Υπουργεία Προεδρίας (1993 - 1996), Μεταφορών (1996 - 1997), Εθνικής Άμυνας (2001 - 2003), ήταν μέλος των νομοπαρασκευαστικών επιτροπών για το ΑΣΕΠ και τις προσλήψεις στο Δημόσιο, τον Κώδικα Διοικητικής Διαδικασίας, τη σύσταση της Αρχής Προστασίας Δεδομένων Προσωπικού Χαρακτήρα, την ίδρυση του θεσμού του Συνήγορου του Πολίτη, την ίδρυση του θεσμού των ιδρυμάτων ηλεκτρονικού χρήματος στην Ελλάδα.
Πολιτική - Δημόσιος βίος
 Εκπρόσωπος της Ελλάδας σε Επιτροπές και Ομάδες εργασίας στα όργανα της Ευρωπαϊκής Ένωσης (μεταξύ άλλων: στην ομάδα που εισηγήθηκε τον κανονισμό για την προστασία των προσωπικών δεδομένων, τα μέτρα για την προστασία του ευρώ από την παραχάραξη, το εκπαιδευτικό πρόγραμμα ΠΕΡΙΚΛΗΣ, τις συμφωνίες χρηματοοικονομικής ασφάλειας), μέλος της Επιτροπής FLEX (Financial Legal Experts Committee) στην Ευρωπαϊκή Κεντρική Τράπεζα.
 Μέλος της Ένωσης Ελλήνων Συνταγματολόγων, της Ελληνικής Εταιρίας Πολιτικής Επιστήμης και του Επιστημονικού Συμβουλίου για την "Κοινωνία της Πληροφορίας".
 Γενικός Γραμματέας Τουρισμού (2003 - 2004).
 Μέλος του Εθνικού Συμβουλίου του ΠΑΣΟΚ (2005).
 Οκτώβριος 2007 - Ιούνιος 2009: Ευρωβουλευτής (Μέλος των Επιτροπών Προϋπολογισμών, Συνταγματικών Υποθέσεων, Ελέγχου του Προϋπολογισμού, Νομικών Υποθέσεων. Εισηγητής της Σοσιαλιστικής Ομάδας για τον Προϋπολογισμό του 2010).
 Μέλος του Board of Supervisors της ESMA (Ευρωπαϊκή Αρχή Κεφαλαιαγορών) από Νοέμβριο 2011, μέλος του management Board της ESMA από τον Μάιο του 2013.

Ενδεικτική εργογραφία
 "Σοσιαλιστές και Εξουσία" ("Πόλις", 1994).
 Alain Touraine, "Πως να ξεφύγουμε από τον Φιλελευθερισμό;" ("Πόλις", 1999, μετάφραση). 
 "Η Δίκη της Μεγάλης Δίκης" ("Νεφέλη", 2004).
 "Ομπάμα και Ευρώπη" ("Παπαζήσης", 2008).
 "Τα Θεσμικά της Κρίσης" ("Νέδα", 2010).
 "Οδηγός για τη Λισαβόνα", ("Σάκκουλας Αντ. Ν.", 2010).

Πηγή
 Επίσημη, προσωπική ιστοσελίδα 

Παραπομπές

Κατηγορία:Ευρωβουλευτές εκλεγμένοι με το ΠΑΣΟΚ